# VEDTEKTER for

## Lysaker Idrettsbarnehage AS Org.nr 995 900 599

**1.EIERFORHOLD**

Lysaker Idrettsbarnehage (LIB) er en privat barnehage med organisasjonsnummer 995900599. LIB eies og driftes av Læringsverkstedet AS.

**2. FORMÅL**

Formål er i hht Lov om barnehage §1:

«Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering»

LIB er en Idrettsbarnehage der vi vil at barna skal bli trygge på seg selv gjennom fokus på bevegelsesglede, sunt kosthold og gode holdninger. Barna skal bli glad i bevegelse for bevegelsens skyld og de skal få oppleve måltidet som et fokus – og læringsområde. Vi bruker pedagogisk idrett som metode for å oppnå våre mål.

Barnehagen drives i samsvar med:

* Lov om barnehage, og til enhver tid gjeldende forskrifter og retningslinjer utarbeidet av Kunnskapsdepartementet
* Rammeplan for barnehager
* Årsplan/virksomhetsplaner for barnehagen
* Lov om internkontroll og barnehagens egne sikkerhets/internkontrolls rutiner
* Forskrift om miljørettet helsevern i barnehager og skoler
* Vedtak gjort av eierstyre

**3. FORMÅL OG FORVALTNING**

Læringsverkstedet barnehage, Lysaker Idrettsbarnehage eies og drives av Læringsverkstedet AS.

Barnehagen har et samarbeidsutvalg (SU) som består av 2 representanter fra foreldrene og 2 representanter fra de ansatte i barnehagen. SU forelegges planer og saker som vedrører barnehagehverdagen.

Foreldreutvalget (FAU) består av foreldre / foresatte til alle barna i barnehagen.

**4. BARNEHAGENS AREAL**

Kunnskapsdepartementets veiledende norm for netto leke- og oppholdsareal er 5,5 m² for barn under 3 år og 4 m² for barn over 3 år. Barnehagen er godkjent for barn fra 0 - 6 år i henhold til et netto leke- og oppholdsareal på 492m2, i samsvar med Barnehageloven.

**5. ÅPNINGSTID**

Barnehagens åpningstid er kl. 07.30 – 17.00, mandag – fredag. Alle barn skal være hentet og ute av barnehagen innen kl.17.00. Dersom barnehagens åpningstid ikke overholdes kan det medføre tap av plass / oppsigelse av plass. Barna må følges inn hver morgen og hjelpes med avkledning.

Barnehagen holder stengt på 5 planleggingsdager gjennom barnehageåret. Nærmere beskjed gis i god tid.

**6. FERIE**

Barnehagen holdes stengt offentlige fri og høytidsdager, samt mellom jul og nyttår og hele påskeuken og 3 uker om sommeren.

**7. BETALING**

Forfall er den 10. i hver måned, gjeldene for inneværende måned. Det betales for 11 måneder pr barnehageår (01.08-31.07). Juli er betalingsfri måned. Betalingen skal skje via avtalegiro. Uteblitt foreldrebetaling utover en – 1 – måned kan medføre tap av plassen.

Læringsverkstedet barnehager følger Lov om barnehager med «Forskrift om foreldrebetaling i barnehagen» i henhold til føringer for makspris og moderasjonsordninger.

Kostpenger kommer i tillegg til ordinær foreldrebetaling. Kostpengene dekker alle måltider, samt drikke og produksjon av mat. LIB har fagutdannet kokk som produserer all mat.

Se barnehagens hjemmesider for oppdaterte priser.

**8. MÅLTIDER**

Barnehagen serverer alle måltider, med drikke, hver dag. Det skal ikke medbringes noe mat eller drikke av foresatte, heller ikke i forbindelse med bursdagsfeiringer. Drikke kan barna ha med på seg på tur, i regi av barnehagen.

Det serveres ikke spesialtilpasset mat, med unntak av barn med matallergi som er dokumentert av lege.

Tilpasninger ift.religiøse hensyn må avklares etter nærmere avtale med daglig leder i LIB.

**9. OPPTAK:**

**9.1 Generelt**

Det gjennomføres samordnet opptak for de private og kommunale barnehagene i Bærum kommune. Opptak skjer i tråd med Lov om barnehager § 12 med tilhørende forskrift. Søknad om opptak i LIB sendes elektronisk via kommunens hjemmesider, vedlagt nødvendig dokumentasjon. Daglig leder i barnehagen lager en innstilling iht. gjeldende regelverk og etter kriterier fastsatt av LIB (punkt 9.2).

Barn som er bosatt i Bærum Kommune på søknadstidspunktet skal prioriteres. Dersom LIB ikke kan fylle barnehagens plasser med barn bosatt i Bærum Kommune, kan barn som er bosatt i andre kommuner tilbys plass.

Dersom LIB ikke kan tilby plass til alle som søker, skal prioriteringen skje etter den prioriteringsrekkefølgen som fremkommer av punkt 9.2 nedenfor.

LIB tilbyr kun 100% plass.

* 1. **Prioriteringsrekkefølge**

Søkere til barnehagen plikter å gjøre LIB oppmerksom på hvorvidt en av punktene under ønskes hensyntatt ved vurdering av søknaden. LIB skal ha varsel om dette innen 1. mars (søknadsåret) for at prioriteringen skal kunne hensyntas.. Dette gjelder ikke prioriteringsregler som følger gjeldende lovverk.

Opptakstid:

Barn som tas opp i barnehagen har plass frem til skolepliktig alder, til barnet sies opp av foreldrene/foresatte eller så lenge barnehagen er i drift. Plassen må sies opp med en – 1 – måneders varsel, regnet fra den 1. i måneden. Dersom plassen benyttes etter 01. Mai, må det betales for plassen ut barnehageåret, dvs. oppsigelsen må være sendt senest 01.april. Barnehageåret er perioden 1.august til 31.juli.

.

* + 1. Barn med nedsatt funksjonsevne har rett til prioritet ved opptak i barnehage. Det skal foretas en sakkyndig vurdering for å vurdere om barnet har nedsatt funksjonsevne (Lov om barnehager §13 1. ledd).

Barn som det er fattet vedtak om etter lov om barneverntjenester §§ 4-12 og 4-4 annet og fjerde ledd, har rett til prioritet ved opptak i barnehage (Lov om barnehager §13 2. ledd).

* + 1. Lovfestet plass:

Barn med lovfestet plass i barnehage jf. Barnehageloven paragraf 12a. Prioriteringen for barn med lovfestet plass skal skje etter nedennevnte prioritering.

**A**. Arneberg Hage barn av foreldre/foresatte som eier bolig i Arneberg Hage.

**B** Barn av ansatte i Læringsverkstedet.

**C**.Barn av faste ansatte i LIB

**D**.Barn av ansatte i lengre vikariater i LIB

**E**.Søsken

* + 1. Søsken av barn i samme barnehage
    2. Søsken av barn i andre av Læringsverkstedets barnehager
    3. Barn som søker overflytting fra en annen Læringsverkstedet barnehage
    4. Dersom det ikke er tilstrekkelig med plasser til alle søkere som har søsken i LIB og prioriteringsforholdene for øvrig er like, vil det foretas en loddtrekning for tildeling av plass.

1. De øvrige barnehageplassene fordeles etter barnegruppas sammensetning, alder og kjønn blant barn i aktuelle årskull. *Vi ønsker jevnest mulig fordeling av jenter og gutter. Ved lik alder foretas loddtrekning*.
   * 1. Søkere som har Læringsverkstedet barnehage Lysaker idrettsbarnehage som 1. (og 2). prioritet
     2. Øvrige søkere

Dersom søkere stiller likt innenfor de ulike kriteriene, foretas loddtrekning av barnehagens samarbeidsutvalg. Tildeling av plass skjer ved loddtrekning i den aldersgruppen det er ledig plass. Først for de som har LIB som 1 prioritet, så 2.prioritet, deretter 3.prioritet osv.

**9.3 Venteliste**

For barn som står på venteliste for plass i LIB vil det foretas loddtrekning for tildeling av plass.

Tildelingen skjer ved loddtrekning i den aldersgruppen det er ledig plass.

Først for de som har LIB som 1.prioritet, så 2.prioritet, så 3.prioritet.

**9.4 Avvik fra prioriteringslistene**

Barnehagen kan gjøre avvik fra opptakskriteriene dersom det medfører en skjev sammensetning av fordelingen av barn eller om det foreligger andre forhold som tilsier en slik prioritering.

**9.5 Tildeling av plass**

Tildeling av plass skjer via Bærum kommune. Ved å takke ja til LIB aksepterer man samtidig barnehagens vedtekter.

**9.6 Klage på opptak**

For klageregler i fobindelse med opptak, vises det til «Forskrift om saksbehandlingsregler» ved opptak i barnehage.

**9.7 Opptaksperiode**

Et barnehageår regnes fra 1.august til 31.juli.

Startdato for plass i LIB vil variere i perioden 1-31.august (gjelder hovedopptak), fastsettes av LIB. Betaling kreves for hele oppstartsmåneden dersom plassen er disponibel før 15. august. Ved opptak ellers i året vil startdato fremkomme i tilbudsbrev. Førskolebarn disponerer plassen frem til 31.07**.**

**9.8 Oppsigelse**

Plassen sies opp elektronisk via Bærum kommunes nettsider med 1 måneds varsel**.**

Det løper full betaling i oppsigelsestiden, med mindre plassen overtas av et annet barn før oppsigelsestiden er ute

Daglig leder kan innvilge permisjon men kan på fritt grunnlag avslå. Permisjon søkes via Bærum kommunes nettsider.

**10. KLÆR**

Klær og fottøy må være merket med navn. Barna må alltid ha med ekstra skift.

Ved utrygt vær må regntøy tas med. Barna må ha med lette sko eller tøfler til innebruk.

**11. ANSVAR**

Barna er ulykkesforsikret hele døgnet, også utenom barnehagens åpningstid. Ta kontakt med barnehagen for informasjon om forsikringsvilkår.

Barnehagens innboforsikring dekker kun forsikringstakers eiendeler. En utvidelse av forsikringen til og dekke barnas eiendeler, ville medført en uforholdsmessig høy egenandel pr foresatt som overstiger en sannsynlig verdi på medbrakt tøy/eiendeler. Barnehagen er derfor ikke ansvarlig for medbrakte eiendeler ved eventuell skade/brann/tyveri. Forsikringsopplysninger kan gis av eierne.

**11.1 Erstatningsansvar**

LIB har ikke ansvar for tap som måtte påløpe som følge av at barnehagen må holde stengt på grunn av force majeure; herunder streik, bemanningsproblemer, brann mv.

LIB fraskriver seg ansvar for økonomisk tap som følge av tap av sko, klær, briller, vogner, etc. tilhørende barna i barnehagen.

**12. SYKDOM**

Alle foreldre skal levere ”Erklæring om barnets helse” før oppstart i barnehagen, jmf. § 23 om helsekontroll

Barnehagens smittevernsrutiner skal følges for å unngå smittespredning. Syke barn skal holdes hjemme. Barn skal videre ha en feberfri dag før de kan komme tilbake i barnehagen etter sykdom.

Dersom barnet ikke kan være ute eller delta i aktiviteter på lik linje med de andre barna, skal barnet holdes hjemme. Daglig leder i barnehagen avgjør i tvilstilfeller om barnet kan være i barnehagen.

Diaré og oppkast er svært smittsomt og barn som har diaré og/eller oppkast skal holdes hjemme og være symptomfri i 48 timer før de kan komme tilbake i barnehagen.

Dersom barn blir syke i løpet av dagen, må foreldrene hente dem.

Ved fravær må det meldes fra til barnehagen før 09.30 om morgenen.

.

Barnehagen har ikke plikt til å medisinere barn. Om medisinering skal skje gjøres dette i henhold til prosedyrer for legemiddelhåndtering som regulert i Rundskriv fra Helse- og omsorgsdepartementet og Kunnskapsdepartementet, og som er nærmere innarbeidet ved rutiner for medisinering i barnehagen. Dersom det ikke gjelder faste medisiner skal foreldre/foresatte så langt det er mulig gi legemidler utenom den tiden barnet er i barnehagen.

**13. ARBEIDSFORM**

Barnehagen skal være et sted som stimulerer barnas læringslyst gjennom lekpregede aktiviteter. Opplegget tar sikte på å trene opp barnas konsentrasjon, motorikk, språk, sosiale kompetanse, selvstendighet og fantasi. Det legges stor vekt på utendørs aktiviteter og turer. Barnehagen vil legge til rette for at aktivitetene passer for de forskjellige alderstrinn og tar hensyn til det enkelte barn.

**14. SAMARBEID**

Barnehagen ønsker å ha en nær og god kontakt med det enkelte hjem. Foreldre/foresatte er velkomne til å besøke barnehagen for å se hvordan vi arbeider eller å snakke med personalet.

**15. INTERNKONTROLL**

Barnehagen har internkontroll som til enhver tid følger gjeldende retningslinjer, lover og forskrifter.

**16. STYRER/PERSONALET**

1. Ansettelser:

Barnehagens styrer ansettes av eierstyret. Læringsverkstedet følger Lov om barnehager § 17 og § 18 med tilhørende forskrift i forhold til utdanningskrav og bemanningsnorm. Styrer representerer barnehagens eiere, og er barnehagens daglige, administrative og øverste pedagogiske leder. Styrer rapporterer til samarbeidsutvalget og eierstyret.

Øvrig personale ansettes av eierstyret etter innstilling fra styrer.

Læringsverkstedet har månedlige fagdager for de barnehageansatte. Det gjennomføres også månedlig samling for styrerne fra Læringsverkstedets barnehager. I tillegg deltar ansatte på interne og eksterne kurs.

1. Instruks:

Instruks for styrer og øvrig personale fastsettes av eierstyret i barnehagen.

**17. POLITIATTEST**

Politiattest må fremlegges før tiltredelse av stillingen, jmf. Lov om barnehager § 19.

**18. TAUSHETSPLIKT**

I følge § 20 i ”Lov om barnehager” har alle som arbeider i barnehagen taushetsplikt. Eierne har også taushetsplikt.

**19. OPPLYSNINGSPLIKT**

I følge § 21 og22 i «Lov om barnehager» har alle som arbeider i barnehagen plikt til å gi bistand til sosialtjenesten og barneverntjenesten, og av eget tiltak plikt til å gi opplysninger til sosial- og barnevernstjenesten dersom disse instanser bør gjennomføre tiltak til gunst for barn i barnehagen.

**20. MISLIGHOLD**

Dersom foresatte, som har barn i barnehagen, bryter eller unnlater å følge barnehagens vedtekter, retningslinjer og bestemmelser, kan eierstyre beslutte at barnet mister plassen. Det samme gjelder ved uregelmessig betaling, eller dersom foresatte har utestående foreldrebetaling på 1 mnd eller mer.

Når hensynet tilsier det kan et barn, i særlige tilfeller, flyttes til en annen barnehage eller bli sagt opp. Før det blir gjort vedtak om å flytte/si opp et barn skal det være prøvd andre tiltak. Tiltaket skal være drøftet med foresatte. Vedtak om flytting/oppsigelse gjøres sentralt i Læringsverkstedet, ikke ved den enkelte barnehage, og i samråd med kommunen.

* 1. Dersom barnet blir hentet etter barnehagens ordinære åpningstid gjentatte ganger, kan eierstyret beslutte at barnet mister plassen. Skriftlig advarsel skal da være gitt på forhånd.

**21. OPPSIGELSE OG PERMISJON**

Plassen sies opp elektronisk via Bærum Kommune sine nettsider, med 2 måneders varsel. Oppsigelsestiden blir regnet fra den 1. i påfølgende måned etter mottatt oppsigelse.

Det løper full betaling i oppsigelsestiden, med mindre plassen overtas av et annet barn før oppsigelsestiden er ute.

LIB har en gjensidig oppsigelsesfrist på 2 måneder. For øvrig gjelder de til enhver tid gjeldende lovbestemte regler om oppsigelse og ved motstrid skal disse gå foran.

Daglig leder kan innvilge permisjon, men kan på fritt grunnlag nekte slik søknad om permisjon fra barnehagen.

**22. ENDRINGER AV VEDTEKTER**

Eierstyret kan endre retningslinjer for driften av barnehagen etter at endringsforslaget er forelagt samarbeidsutvalget til uttalelse. Disse vedtektene er vedtatt av eierstyret 01. februar 2017.